सलमान खान की एक्ट्रेस पर दो शख्स ने चाकू से किया हमला, पंगा लेना पड़ा महंगा- देखें Video  
सलमान खान की एक्ट्रेस का वीडियो
जैकलीन ने पोस्ट किया वीडियो
कुछ यूं किया खुद को डिफेंड
बॉलीवुड के सुपरस्टार सलमान खान (Salman Khan) संग कई फिल्मों में काम कर चुकीं एक्ट्रेस जैकलीन फर्नांडिज (Jacqueline Fernandez) इन दिनों अपनी आने वाली फिल्मों की तैयारियों में लगी हैं. जैकलीन अपने फिटनेस पर काफी ध्यान देती हैं और नतीजा यह कि उन्हें फाइटिंग सीन्स भी करने का मौका मिल रहा है. जैकलीन फर्नांडिज (Jacqueline Fernandez) अपने सोशल मीडिया अकाउंट्स पर काफी एक्टिव रहती हैं. आए दिन कोई न कोई वीडियो या फोटो अपने इंस्टाग्राम अकाउंट पर शेयर करती रहती हैं. हाल ही में उन्होंने एक लेटेस्ट वीडियो अपलोड किया है. इस वीडियो में जैकलीन बिल्कुल हॉलीवुड एक्शन की तरह शानदार फाइटिंग कर रही हैं. स्टंटमैन के साथ हाथापाई का वीडियो इंटरनेट पर खूब सनसनी मचा रहा है.

A post shared by Jacqueline Fernandez (@jacquelinef143) on May 4, 2019 at 4:44am PDT

जैकलीन फर्नांडिज (Jacqueline Fernandez) के इस वीडियो में वह अनजान दो शख्स से लड़ती हुई दिखाई दीं, जिनके हाथों में धारदार हथियार है. जैकलीन उनसे कुछ इस तरह लड़ रही हैं, जैसे कि मार्शल आर्ट की ट्रेनिंग ली हो. इस वीडियो को देखने के बाद आप खुद हक्के बक्के रह जाएंगे. यह वीडियो किसी फिल्म की शूटिंग से पहले की प्रैक्टिस की है. फिलहाल इस वीडियो पर अभी तक करीब 40 लाख से ज्यादा लोग देख चुके हैं. जैकलीन फर्नांडिज (Jacqueline Fernandez) की पॉपुलैरिटी देश-विदेशों में जमकर है. यही वजह है कि सिर्फ 24 घंटे में वीडियो वायरल हो गया.
जैकलीन फर्नांडिस  (Jacqueline Fernandez) की पिछले साल सलमान खान (Salman Khan) के साथ फिल्म 'रेस-3' आई थी. जैकलीन सलमान के साथ 'किक' में भी नजर आ चुकी हैं. साल 2006 में मिस यूनिवर्स श्रीलंका का टाइटल जीतने वाली जैकलीन फर्नांडिस  (Jacqueline Fernandez) ने अपने बॉलीवुड करियर की शुरुआत साल 2009 में फिल्म 'अलादीन' के जरिए की. वह 'हाउसफुल' सीरीज, 'किक', 'रॉय', 'ढिशूम', 'अ फ्लाइिंग जट', 'ए जेंटलमैन' जैसी फिल्मों में मुख्य भूमिका निभा चुकी हैं. जल्द ही जैकलीन अभिनेता सुशांत सिंह राजपूत के साथ फिल्म 'ड्राइव' में नजर आएंगी.